ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์ วิธีการและเงื่อนไขการตักเตือนและการระงับการดำเนินการตรวจสภาพรถเป็นการชั่วคราวพ.ศ. ๒๕๕๖ อาศัยอำนาจตามความในมาตรา ๔๙ วรรคสอง แห่งพระราชบัญญัติการขนส่งทางบกพ.ศ. ๒๕๒๒ และข้อ ๑๓ วรรคสอง ของกฎกระทรวงการขอรับใบอนุญาต การออกใบอนุญาตและการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ในประกาศนี้ผู้ได้รับใบอนุญาต หมายความว่าผู้ได้รับใบอนุญาตจัดตั้งสถานตรวจสภาพรถใบอนุญาต หมายความว่าใบอนุญาตจัดตั้งสถานตรวจสภาพรถข้อ ๒ มอบหมายให้ผู้ตรวจการหรือพนักงานตรวจสภาพสังกัดสำนักวิศวกรรมยานยนต์กรมการขนส่งทางบกมีอำนาจเข้าไปในสถานตรวจสภาพรถที่ตั้งอยู่ในเขตกรุงเทพมหานครและในเขตจังหวัดอื่นและให้ผู้ตรวจการหรือพนักงานตรวจสภาพสังกัดสำนักงานขนส่งกรุงเทพมหานครพื้นที่หรือสำนักงานขนส่งจังหวัดมีอำนาจเข้าไปในสถานตรวจสภาพรถที่ตั้งอยู่ในเขตพื้นที่ความรับผิดชอบในระหว่างเวลาทำงานตามปกติเพื่อทราบข้อเท็จจริงตรวจสอบการดำเนินการและเอกสารอื่นใดที่เกี่ยวข้องกับการดำเนินการของสถานตรวจสภาพรถในการปฏิบัติหน้าที่ตามวรรคหนึ่ง ให้ผู้ตรวจการหรือพนักงานตรวจสภาพแสดงบัตรประจำตัวต่อผู้ซึ่งเกี่ยวข้องข้อ ๓ การดำเนินการกับผู้ได้รับใบอนุญาตที่กระทำการฝ่าฝืนหรือไม่ปฏิบัติตามกฎหมายหรือกฎที่ทางราชการกำหนดแบ่งออกเป็น ๓ ระดับ ดังนี้(๑) การตักเตือน(๒) การระงับการดำเนินการตรวจสภาพรถเป็นการชั่วคราว(๓) การเพิกถอนใบอนุญาตการดำเนินการตามวรรคหนึ่ง เป็นอำนาจของนายทะเบียนกลางหรือผู้ซึ่งนายทะเบียนกลางมอบหมายให้ทำการแทนโดยข้อหาความผิดให้เป็นไปตามที่กำหนดไว้ท้ายประกาศนี้ช้อ ๔ การตรวจสอบการดำเนินการของสถานตรวจสภาพรถในแต่ละครั้งหากพบการกระทำความผิดหลายข้อหาแตกต่างกันให้พิจารณาดำเนินการกับผู้ฝ่าฝืนกฎหมายเฉพาะความผิดที่ต้องได้รับโทษสูงสุดข้อ ๕ การพิจารณาใช้มาตรการตามข้อ๓กับผู้ได้รับใบอนุญาตที่ฝ่าฝืนหรือไม่ปฏิบัติตามกฎหมายให้พิจารณาภายในรอบอายุใบอนุญาตและให้ดำเนินการตามหลักเกณฑ์และเงื่อนไขดังนี้(๑) การตักเตือน หากกระทำความผิดเป็นครั้งที่สามให้สั่งระงับการดำเนินการตรวจสภาพรถเป็นการชั่วคราว ๗ วันทำการและกระทำความผิดตั้งแต่ครั้งที่สี่ขึ้นไป ให้สั่งระงับการดำเนินการตรวจสภาพรถ ๑๕วันทำการการสั่งระงับการดำเนินการตรวจสภาพรถตาม (๑)มิให้นำไปนับรวมเป็นจำนวนครั้งสำหรับการสั่งระงับการดำเนินการตรวจสภาพรถตาม (๒)(๒) การระงับการดำเนินการตรวจสภาพรถเป็นการชั่วคราว(ก) กระทำความผิดครั้งแรก ให้สั่งระงับการดำเนินการตรวจสภาพรถ ๗วันทำการ(ข) กระทำความผิดครั้งที่สอง ให้สั่งระงับการดำเนินการตรวจสภาพรถ ๑๕วันทำการ(ค) กระทำความผิดครั้งที่สาม ให้ระงับการดำเนินการตรวจสภาพรถ ๓๐วันทำการ(ง) กระทำความผิดครั้งที่สี่ ให้เพิกถอนใบอนุญาตการสั่งระงับการดำเนินการตรวจสภาพรถตาม (ก) (ข) และ (ค)หากการกระทำความผิดนั้นต้องปฏิบัติหรือแก้ไขให้ถูกต้องก่อนจึงจะดำเนินการตรวจสภาพรถต่อไปได้ให้สั่งระงับการดำเนินการตรวจสภาพรถไว้จนกว่าจะปฏิบัติหรือแก้ไขให้ถูกต้องแต่ต้องระงับการดำเนินการไว้ไม่น้อยกว่าระยะเวลาที่กำหนดไว้ในแต่ละกรณีข้อ ๖ ในกรณีผู้ได้รับใบอนุญาตมีพฤติการณ์จงใจฝ่าฝืนหรือไม่ปฏิบัติตามคำสั่งตามข้อ๕ (๒) (ก) (ข) และ (ค) ให้เสนอนายทะเบียนกลางพิจารณาเพิกถอนใบอนุญาตต่อไป ทั้งนี้ ให้นำความในข้อ ๙ ข้อ ๑๐ และข้อ ๑๑มาใช้บังคับโดยอนุโลมข้อ ๗ เมื่อผู้ตรวจการหรือพนักงานตรวจสภาพตรวจพบการกระทำความผิดตามข้อหาความผิดที่กำหนดไว้ท้ายประกาศนี้และมิใช่ความผิดซึ่งต้องถูกเพิกถอนใบอนุญาต หรือไม่อยู่ในเกณฑ์ที่ต้องถูกเพิกถอนใบอนุญาตตามข้อ๕ (๒) (ง) ให้พิจารณาสั่งเป็นหนังสือให้ผู้ได้รับใบอนุญาตทราบทันทีหรืออย่างช้าไม่เกินวันทำการถัดไปและรีบรายงานให้ผู้บังคับบัญชาทราบตามลำดับโดยเร็วข้อ ๘ กรณีผู้ได้รับใบอนุญาตถูกสั่งระงับการดำเนินการตรวจสภาพรถเป็นการชั่วคราวจนกว่าจะปฏิบัติหรือแก้ไขให้ถูกต้องเมื่อดำเนินการให้ถูกต้องแล้วให้มีหนังสือแจ้งผู้อำนวยการสำนักงานขนส่งกรุงเทพมหานครพื้นที่ หรือขนส่งจังหวัดที่สถานตรวจสภาพรถนั้นตั้งอยู่ทราบเพื่อทำการตรวจสอบเมื่อผู้อำนวยการสำนักงานขนส่งกรุงเทพมหานครพื้นที่ หรือขนส่งจังหวัดแล้วแต่กรณี ได้รับแจ้งแล้ว ให้ดำเนินการตรวจสอบหากผลการตรวจสอบพบว่าผู้ได้รับใบอนุญาตนั้นได้ปฏิบัติหรือแก้ไขได้ถูกต้องแล้วให้ผู้อำนวยการสำนักงานขนส่งกรุงเทพมหานครพื้นที่หรือขนส่งจังหวัด แล้วแต่กรณี มีหนังสือยกเลิกคำสั่งระงับการดำเนินการตรวจสภาพรถโดยเร็วข้อ ๙ ในกรณีผู้ตรวจการหรือพนักงานตรวจสภาพ ตรวจพบการกระทำความผิดซึ่งต้องถูกเพิกถอนใบอนุญาตหรืออยู่ในเกณฑ์ที่ต้องถูกเพิกถอนใบอนุญาตตามข้อ ๕ (๒) (ง)ให้สั่งระงับการดำเนินการตรวจสภาพรถเป็นการชั่วคราวไว้จนกว่าจะมีคำสั่งเป็นอย่างอื่นและดำเนินการดังนี้(๑) หากการตรวจสอบกระทำโดยผู้ตรวจการหรือพนักงานตรวจสภาพของส่วนสถานตรวจสภาพรถ สำนักวิศวกรรมยานยนต์ให้จัดทำรายงานและความเห็นพร้อมรวบรวมเอกสารหลักฐานนำเสนอตามสายการบังคับบัญชาเพื่อนำเสนอนายทะเบียนกลางพิจารณาต่อไปหรือจะส่งให้สำนักงานขนส่งกรุงเทพมหานครพื้นที่ หรือสำนักงานขนส่งจังหวัดที่สถานตรวจสภาพรถตั้งอยู่ในเขตพื้นที่ความรับผิดชอบดำเนินการตรวจสอบข้อเท็จจริงและรวบรวมเอกสารหลักฐานพร้อมความเห็นส่งให้สำนักวิศวกรรมยานยนต์พิจารณาและนำเสนอนายทะเบียนกลางพิจารณาก็ได้(๒) หากการตรวจสอบกระทำโดยผู้ตรวจการหรือพนักงานตรวจสภาพของสำนักงานขนส่งกรุงเทพมหานครพื้นที่หรือสำนักงานขนส่งจังหวัด ให้จัดทำรายงานและความเห็นพร้อมรวบรวมเอกสารหลักฐานนำเสนอผู้อำนวยการสำนักงานขนส่งกรุงเทพมหานครพื้นที่หรือขนส่งจังหวัด แล้วแต่กรณี และส่งให้สำนักวิศวกรรมยานยนต์พิจารณาและนำเสนอนายทะเบียนกลางพิจารณาต่อไปข้อ ๑๐ เมื่อนายทะเบียนกลางพิจารณาตามข้อ ๙ แล้วให้สำนักวิศวกรรมยานยนต์แจ้งผลการพิจารณาให้ผู้อำนวยการสำนักงานขนส่งกรุงเทพมหานครพื้นที่หรือขนส่งจังหวัด แล้วแต่กรณี ทราบ และให้ผู้อำนวยการสำนักงานขนส่งกรุงเทพมหานครพื้นที่หรือขนส่งจังหวัด แจ้งเป็นหนังสือให้ผู้ได้รับใบอนุญาตทราบโดยเร็วในกรณีนายทะเบียนกลางเห็นควรไม่เพิกถอนใบอนุญาตให้ยกเลิกคำสั่งระงับการดำเนินการตรวจสภาพรถในกรณีนายทะเบียนกลางเห็นควรเพิกถอนใบอนุญาต การสั่งเพิกถอนใบอนุญาตให้ระบุการส่งคืนใบอนุญาตตามระยะเวลาที่กฎหมายกำหนดข้อ ๑๑ คำสั่งใด ๆที่ออกตามประกาศนี้ ต้องระบุวัน เดือน ปีที่ออกคำสั่ง ชื่อและตำแหน่ง พร้อมลายมือชื่อผู้ทำคำสั่งเหตุผลที่ทำคำสั่งซึ่งอย่างน้อยต้องประกอบด้วย ข้อเท็จจริงอันเป็นสาระสำคัญ ข้อกฎหมายอ้างอิงและข้อพิจารณาและข้อสนับสนุนในการใช้ดุลพินิจ รวมทั้งการกำหนดเงื่อนไขต่าง ๆ และระยะเวลาสำหรับการอุทธรณ์คำสั่งการอุทธรณ์คำสั่งตักเตือนหรือระงับการดำเนินการตรวจสภาพรถเป็นการชั่วคราว ให้อุทธรณ์ต่อนายทะเบียนผู้ออกคำสั่งภายในสิบห้าวันนับแต่วันที่ได้รับทราบคำสั่งทั้งนี้ให้นำพระราชบัญญัติวิธีปฏิบัติราชการทางปกครอง พ.ศ. ๒๕๓๙ในส่วนที่เกี่ยวกับขั้นตอน และระยะเวลาการพิจารณาอุทธรณ์มาใช้บังคับโดยอนุโลมการอุทธรณ์คำสั่งเพิกถอนใบอนุญาตให้อุทธรณ์ต่อรัฐมนตรีภายในสิบห้าวันนับแต่วันที่ได้รับทราบคำสั่งข้อ ๑๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๗ มกราคม พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. บัญชีข้อหาความผิดและมาตรการลงโทษ(ดูข้อมูลจากภาพกฎหมาย)ปริยานุช/ผู้จัดทำ๖ กุมภาพันธ์๒๕๕๖อุษมล/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕ ง/หน้า ๑๗/๑ กุมภาพันธ์ ๒๕๕๖